PATVIRTINTA
Šakių rajono savivaldybės administracijos
direktoriaus 2026 m. kovo  d. įsakymu Nr. AG-

ILGALAIKIO TURTO,  TRUMPALAIKIO TURTO (ATSARGŲ) ĮSIGIJIMO, NAUDOJIMO, NURAŠYMO ŠAKIŲ RAJONO SAVIVALDYBĖS ADMINISTRACIJOJE TVARKOS APRAŠAS

I SKYRIUS
BENDROSIOS NUOSTATOS

1. Šakių rajono savivaldybės administracijos ilgalaikio turto, trumpalaikio turto (atsargų) įsigijimo, naudojimo, nurašymo tvarkos aprašas (toliau – turto aprašas) skirtas turto naudojimo efektyvumo, racionalumo, taupumo, skaidrumo bei naudojimo pagal tikslinę paskirtį užtikrinimui.
2. Ilgalaikis turtas, trumpalaikis turtas (atsargos) skirti Šakių rajono savivaldybės administracijos (toliau – Administracijos) vidaus veiklos vykdymui. 
3.  Šiame apraše vartojamos sąvokos apibrėžtos Lietuvos Respublikos finansinės apskaitos įstatymu, Lietuvos Respublikos viešojo sektoriaus atskaitomybės įstatymu, Viešojo sektoriaus apskaitos ir finansinės atskaitomybės standartais (toliau – VSAFAS) ir kitais teisės aktais.
4. Aprašas skirtas Administracijos skyrių darbuotojams, naudojantiems bendrus Administracijai skirtus asignavimus (Valdymo programa).


II SKYRIUS
ILGALAIKIO, TRUMPALAIKIO TURO (ATSARGŲ) GRUPAVIMAS

5. Nustatomos šios ilgalaikio turto, trumpalaikio turto (atsargų) (toliau – turtas) grupės:
5.1. medžiagos ir žaliavos (kanceliarinės prekės (segtuvai, popierius, rašymo priemonės ir kt.); atsarginės dalys;
5.2. ūkinis inventorius (dokumentų naikintuvai, dokumentų laminavimo įranga, dokumentų įrišimo įranga ir kitas inventorius, kuris gali būti naudojamas daugiau negu vieną kartą); apranga (spec. drabužiai, pirštinės, batai, kita apranga, kuri gali būti naudojama daugiau negu vieną kartą); baldai (spintelės, kėdės ir kiti baldai, kurie gali būti naudojami daugiau negu vieną kartą); kompiuterinė įranga (kompiuteriai, mobilieji ir stacionarūs telefonai, spausdintuvai ir kita kompiuterinė įranga, kuri gali būti naudojama daugiau negu vieną kartą);
5.3. mažavertis inventorius (indai, įrankiai, laikikliai, virduliai, radijai, kibirai, stalo lempos, valymo priemonės ir kita);
5.4. medžiagos ir žaliavos darbo kabinetų remontui. 


III SKYRIUS
ILGALAIKIO TURTO, TRUMPALAIKIO TURTO (ATSARGŲ) ĮSIGIJIMAS


6. Administracijos skyriai parengia ir iki kiekvienų metų gruodžio 15 d. Bendrųjų reikalų skyriui pateikia paraiškas turto įsigijimui, kuriomis vadovaujantis bus planuojami ateinančių metų Administracijos asignavimai jos veiklai vykdyti.
7. Paraiškos parengiamos pagal Aprašo II skyriuje išvardinto turto grupes, nurodant konkrečias prekes.
8. Paraiška turi būti pasirašyta skyriaus vedėjo, suderinta su Apskaitos skyriaus vedėju, Administracijos direktoriumi, perduodama dokumentų valdymo sistemos (toliau – dvs) priemonėmis.
9. Paraiškos tenkinamos, atsižvelgiant į einamaisiais metais patvirtintus Administracijai asignavimus ir įvertinus prekių įsigijimo būtinumą. Turto pirkimus inicijuoja Bendrųjų reikalų skyriaus specialistas, suderinęs su Bendrųjų reikalų skyriaus vedėju, Apskaitos skyriaus vedėju, Administracijos direktoriumi.
10. Per metus paraiškos gali būti tikslinamos, laikantis Aprašo 8 punkto reikalavimų.
11. Įsigytas turtas perduodamas naudoti perdavimo–priėmimo aktais, kuriuos pasirašo perduodančio ir priimančio turtą skyrių vedėjai.
12. Už turto naudojimą ir kontrolę yra atsakingi Administracijos darbuotojai, kuriems atiduotas / perduotas įstaigos turtas,
13. Kai turtas nusidėvi ar tampa netinkamas naudoti, teikiamą prašymą dėl turto nurašymo (turto įvertinimui dėl galimybės panaudoti ar perduoti kitiems padaliniams ar kita) būtina suderinti su Bendrųjų reikalų skyriaus vedėju.
14. Skyrių vedėjai atsakingi už tai, kad atleidžiami iš užimamų pareigų skyriaus darbuotojai grąžintų jiems perduotą naudoti turtą.
15. Bendrųjų reikalų skyriaus vedėjas kontroliuoja, kad atleidžiami iš pareigų skyrių vedėjai, vadovai, valstybės tarnautojai, neįeinantys į skyrių sudėtį, perduotų naudotą turtą pareigas perimančiam asmeniui. Turtas grąžinamas surašant perdavimo–priėmimo aktą.

IV SKYRIUS
BAIGIAMOSIOS NUOSTATOS

16. Aprašas keičiamas Šakių rajono savivaldybės administracijos direktoriaus įsakymu.

___________________________________


